Star Wars: De hårde hunde

Star Wars: De hårde hunde (originaltitel: Star Wars: The Bad Batch) er en amerikansk animeret serie skabt af Dave Filoni til streamingtjenesten Disney+. Den er en del af Star Wars-franchisen og fungerer som både en efterfølger til og spin-off fra serien Star Wars: The Clone Wars. De hårde hunde er produceret af Lucasfilm Animation, med Jennifer Corbett som hovedforfatter og Brad Rau som superviserende instruktør.

Dee Bradley Baker spiller hovedrollen som De Hårde Hunde, en gruppe eliteklonesoldater med genetiske mutationer der først blev introduceret i Star Wars: The Clone Wars. Han lægger også stemme til andre kloner i serien og gentager sin rolle fra The Clone Wars. Michelle Ang spiller hovedrollen som Omega, en ung pigeklon, der slutter sig til gruppen. Serien blev officielt bestilt af Disney+ i juli 2020 som en spin-off af The Clone Wars, med Filoni, Corbett og Rau tilknyttet.

Den første sæson af Star Wars: De Hårde Hunde havde premiere den 4. maj, 2021 og løb i 16 afsnit indtil den 13. august og fik positive anmeldelser fra kritikere. En anden sæson udkom den 4. januar, 2023 og sluttede den 29. marts, 2023. En tredje og sidste sæson blev annonceret den 10. april 2023 og er fastsat til at udkomme i 2024.

Handling 
Klonstyrke 99, også kendt som De Hårde Hunde, er en gruppe eliteklonesoldater med genetiske mutationer, som tager på dristige lejesoldatermissioner i efterspillet af Klonkrigene, og har deserteret det nye Galaktiske Imperium, undtagen Crosshair som har valgt at blive hos den nye regering.

Medvirkende

Hovedpersoner 

 Dee Bradley Baker som de Hårde Hunde:
 "Hunter", gruppens klon-sergent, "Tech", den mest begavede og alvidende, "Wrecker", den stærkeste og mindst begavede, "Echo", en tidligere ARC-soldat, Kaptajn Rex's gamle kollega og det sidste overlevende medlem af Domino-enheden. Baker lægge også stemme til andre klonsoldater, såsom Cut Lawquane, Rex, Howzer, Gregor, Kommandør Cody, Kaptajn Wilco.
 Michelle Ang som Omega: en pigeklon af Jango Fett og det nyeste medlem af de Hårde Hunde.
 Rhea Perlman som Ciddarin "Cid" Scaleback: en kvindelig Trandoshansk, Jedi-kontaktperson som giver de Hårde Hunde lejesoldaterarbejde

Tilbagevendende 
 Ben Deskins som AZI-3: en lægedroide fra Kamino.
 Bob Bergen som Lama Su: Kaminos Premierminister
 Gwendoline Yeo som Nala Se: Den Kaminoanske videnskabskvinde som er ansvarlig for kloningsprocesserne.
 Noshir Dalal som: Viceadmiral Rampart: En Kejserlig officer ansvarlig for den nye kædekode registreringssystem og de Kejserlige Hær rekrutter.
 Tina Huang som ES-02: en Kejserlig Eliteenhedssoldat og den sidste levende soldat fra sin eliteenhed hvis medlemmer alle sammen blev dræbt af Crosshair i Afsnit 15.
 Dahéli Hall som ES-04.

Gæster

Præsenteret i sæson 1 
 Archie Panjabi som Depa Billaba: Caleb Dumes Jedi-mester.
 Freddie Prinze Jr. som Caleb Dume: Depa Billabas Jedi-padawan, som undslipper ordre 66.
 Ian McDiarmid som Kejser Palpatine / Darth Sidious: det Galaktiske Imperiums selverklærede Statsoverhoved og den Sorte Herre af Sith. Palpatine medvirker også i anden sæson S2:E8 "Sandhed og konsekvenser"
 Tom Kane som Fortælleren.
 Stephen Stanton som Admiral Tarkin. Tarkin medvirker også i anden S2:E:14 "Vendepunkt".
 Ming-Na Wen som Fennec Shand: en nystartet dusørjæger, snigmorder og snigskytteekspert.
 Corey Burton som Cad Bane: en dusørjæger og en af Jediernes største og farligste fjender under Klonkrigene.
 Helen Sadler som Doktor Scalder, en videnskabskvinde på et forskningsanlæg på Mount Tantiss på planeten Weyland som debuterede i sidste scene af første sæsons sidste afsnit S1:E16 "Kamino tilintetgjort". Scalder medvirker i anden sæson.

Præsenteret i sæson 2 
 Wanda Sykes som Phee Genoa, en kvindelig pirat og en af Cids kontaktpersoner
 Tasia Valencia som Tawni Ames, Desix’s tidligere guvernør som gør oprør mod Det Galaktiske Imperiums styre.
 Jennifer Hale som Senator Riyo Chuchi, Pantoransk medlem af det Galaktiske Imperiums Senat og planeten Pantoras senator.

 Jimmi Simpson som Doktor Royce Hemlock, en kejserlig videnskabsmand og ledende forsker på Mount Tantiss forskningsanlæg.
 Keisha Castle-Hughes som Emerie Karr, en videnskabskvinde og medarbejder på Mount Tantiss. Det afsløres i S2:E16 "Plan 99" at Karr er en hunklon af Jango Fett og Omegas genetiske søster.

Danske stemmer

Afsnit

Sæson 1 (2021)

Sæson 2 (2023)

Produktion

Baggrund 
I september 2016 gik Star Wars: The Clone Wars og Star Wars Rebels superviserende instruktør Dave Filoni af fra den sidstnævnte series' stilling for at fokusere på fremtidige serier for Lucasfilm.

Udvikling 
Disney+ bestilte officielt i juli 2020 en ny serie fra Lucasfilm Animation med titlen Star Wars: The Bad Batch, en spinoff-serie af Star Wars The Clone Wars som ville følge klonerne i de Hårde Hunde i efterspillet af klonkrigene.

Casting 
Den første trailer som blev udgivet i December, 2020 bekræftede, at Dee Bradley Baker ville vende tilbage fra The Clone Wars som stemmen til alle klonerne i serien, herunder de Hårde Hunde og Kaptajn Rex.

Musik 
I januar 2021 blev det bekræftet, at Kevin Kiner skulle lægge musik til serien, efter at have lagt musik til The Clone Wars og Rebels.

Kevin Kiners underlægningsmusik blev udgivet af Walt Disney Records i to albummer: musik fra afsnit 1–8 blev udgivet den 25. juni, 2021 og musik fra 8–16 den 20. august. Et track fra "Enter the Bad Batch" blev udgivet digitalt for sig selv den 13. maj, 2021.

Modtagelse

Kritik 
Hjemmesiden Rotten Tomatoes rapporterede en gennemsnit på 85%, baseret på 89 anmeldelser med en gennemsnitlig karakter på 7,20/10. Hjemmesiden skrev "De Hårde Hundes smukke animerede eventyr er måske lidt for fortællings-tungt for almindelige seere, men fansene vil nyde at dykke dybere ned i denne nedrige rollebesætning."

Priser 
Serien modtog prisen for Outstanding Achievement in Sound Editing– Animation series or Short ved Motion Picture Sound Editors Awards i 2022.

Noter

Referencer

Se også 
 Star Wars: The Clone Wars
 Star Wars: Rebels
 Star Wars: The Clone Wars-afsnit
 Tales of the Jedi

Eksterne henvisninger 
 Star Wars: De hårde hunde på StarWars.com
 Star Wars De hårde hunde på Disney+
 Star Wars De hårde hunde på Wookieepedia, en engelsk Star Wars wiki
 

Tv-serier fra Disney+
Star Wars
Tv-serier fra USA
Tv-serier fra 2020'erne